## Pravilnik o zvučnom snimanju tijeka glavne rasprave u kaznenom postupku

### NN 21/2005 (14.2.2005.), Pravilnik o zvučnom snimanju tijeka glavne rasprave u kaznenom postupku

# MINISTARSTVO PRAVOSUĐA

376

Na teme­lju
članka 440.a stavka 4. Zakona o kaznenom postupku (»Narodne novine« br. 110/97,
27/98., 58/99., 112/99., 58/02. i 143/02) ministrica pravosuđa donosi

## PRAVILNIK

### O ZVUČNOM SNIMANJU TIJEKA GLAVNE RASPRAVE U KAZNENOM POSTUPKU

I.
OSNOVNA ODREDBA

Članak
1.

Ovim
Pravilnikom uređuju se tehnički uvjeti i način zvučnog snima­nja tijeka glavne
rasprave u kaznenom postupku, zaštita snimke od brisa­nja ili ošteće­nja te
sadržaj zapisnika o glavnoj raspravi u skraćenom postupku čiji tijek je snim­ljen.

Članak 2.

Pojedini
izrazi uporab­ljeni u ovom Pravilniku imaju ovo znače­nje:

1. *Snimka*
je zvučni zapis događanja na glavnoj raspravi u kaznenom postupku sači­njen
pomoću uređaja za zvučno snima­nje.

2. *Sudac*
je sudac pojedinac ili predsjednik vijeća koji uprav­lja glavnom raspravom u
kaznenom postupku.

II.
TEHNIČKI UVJETI KOJE MORA ISPUNJAVATI SUSTAV ZA ZVUČNO SNIMANJE I REPRODUCIRANJE
SNIMKE

Članak
3.

(1)
Sustav za zvučno snima­nje glavne rasprave mora ispu­njavati minimalne uvjete
koji moraju osiguravati:

– vjerodostojan i jasan zapis događa­nja na glavnoj
raspravi,

– nesmetan tijek glavne rasprave,

– izravno uprav­lja­nje uređajima za zvučno snima­nje
s mjes­ta gdje se nalazi sudac,

– stalno snima­nje u traja­nju od najma­nje šest sati
bez izmje­ne medija,

– stalno provjerava­nje zvučne jasnoće zapisa i
djelova­nje sustava,

– trenutačno i automatsko upozorava­nje pomoću zvučnih
i svjetlosnih znakova na bilo kakvu smet­nju ili kvar koji utječe na tijek ili
kvalitetu zvučnog snima­nja,

– nemogućnost izmjene i brisa­nja ranije snim­ljenih
zvučnih zapisa,

– presnimava­nje zvučnog zapisa glavne rasprave,

– mogućnost prijenosa uređaja za snima­nje.

(2) Uprav­lja­nje uređajem mora biti jednostavno i
automatizirano u najvećoj mogućoj mjeri.

(3) Sustav zvučnog snima­nja mora biti redovito održavan.

Članak 4.

(1) Snima­nje se obav­lja na neobrisivi medij za
pohranu podataka – CD ili DVD.

(2) Uređaj za snima­nje mora osiguravati:

– višekanalno snima­nje,

– kompresiju snimke koja omogućava da traja­nje snima­nja
u normalnom radu ne bude kraće od šest sati,

– mogućnost prik­ljučiva­nja najma­nje pet mikrofona,

– reprodukciju snimke na bilo kojem računalu s ugrađenim
CD/DVD-ROM-om,

– mogućnost umrežava­nja uređaja.

Članak 5.

(1) Snima­nje se obav­lja putem mikrofonskog sustava
s najma­nje pet mikrofona na najma­nje četiri kanala.

(2) Mikrofoni su raspoređeni u sudnici na način da
omogućavaju odvojeno snima­nje svih sudionika glavne rasprave.

(3) Mikrofoni moraju biti:

– usmjereni na labuđem vratu du­ljine cca 40 cm,

– osjet­ljivosti veće od 2,5 V/pa,

– frekvencijske karakteristike od 60 HZ do 18 kHz,

– oprem­ljeni
svjetlećim prstenom za signalizaciju rada.

III. ZVUČNO SNIMANJE GLAVNE
RASPRAVE

Članak 6.

(1) Odluka da se tijek snima­nja glavne rasprave
snima zvučnim uređajima bit će donesena nakon otvara­nja zasjeda­nja ako
postoje uvjeti za održava­nje glavne rasprave.

(2)
Sudac će poučiti sudionike da su dužni najaviti izlaga­nje te po odobre­nju
suca uk­ljučiti mikrofon.

Članak
7.

(1)
Snima­nje započi­nje nakon odluke o snima­nju glavne rasprave i traje do kraja
zasjeda­nja, osim:

1. za
vrijeme vijeća­nja i glasova­nja,

2. ako
nastupe smet­nje u djelova­nju sustava zvučnog snima­nja,

3. ako
je potrebno provjeriti zvučni zapis,

4. ako
se reproducira snimka prethodne glavne rasprave (članak 10. ovog Pravilnika)
ili

5. ako
je nastupila viša sila.

(2)
Snima­nje će biti prekinuto kod odgode ili prekida glavne rasprave. Kod
nastavka snima­nja sudac će po potrebi ponovno objaviti predmet glavne rasprave
i utvrditi tko je prisutan nastav­ku glavne rasprave.

Članak
8.

(1)
Raspravu je potrebno snimati tako da su potpuno razum­ljiva izlaga­nja svih sudionika
glavne rasprave, bez obzira govore li jedan po jedan ili istovremeno.

(2) Ako
postoji opasnost da zvučni zapis neće biti razum­ljiv zbog buke, istovremenog
govora, tihog govora ili sličnog razloga, sudac će odrediti zastaja­nje sa
snima­njem te nakon provjere snim­ke naložiti upisiva­nje utvrđenog u zapisnik
ili opisati utvrđeno radi snima­nja.

Članak 9.

(1) Zvučnim
snima­njem uprav­lja sudac.

(2)
Zapisničar se brine za nesmetano tehničko djelova­nje sustava za snima­nje.

(3)
Zapisničar tijekom snima­nja u računalni program i zapisnik unosi potrebne
podatke o sudionicima glavne rasprave čija izlaga­nja se snimaju.

(4)
Snimka će biti sači­njena na način da je razum­ljiv redoslijed govora te tko su
govornici pa i onda kada su izlagali istovremeno.

(5)
Snimka će biti sači­njena tako da je moguće sluša­nje svakoga govornika
posebno.

Članak
10.

(1) Ako
je glavna rasprava odgođena, prekinuta ili ako je započela nova, sudac može
odlučiti da se reproducira snimka prethodne glavne rasprave ili ­njezin dio.

(2) U
slučaju iz stavka 1. ovoga članka sudac će u nastavku glavne rasprave objaviti
da je snimka reproducirana.

IV.
SADRŽAJ ZAPISNIKA O GLAVNOJ RASPRAVI U SKRAĆENOM POSTUPKU ČIJI TIJEK JE
SNIMLJEN

Članak
11.

Ministarstvo
pravosuđa osigurava sudovima dostupnost obras­ca zapisnika o glavnoj raspravi u
elektroničkom obliku.

Članak
12.

Svi
prekidi snima­nja bi­lježe se u zapisniku o tijeku glavne rasprave s navođe­njem
točnog vremena (datum, sat, minute) i razloga prekida te kada se glavna
rasprava počela ponovo snimati.

V.
PREPISIVANJE SNIMKE

Članak
13.

(1)
Sudac će naložiti prepisiva­nje snimke u skladu s odredbama Zakona o kaznenom
postupku (članak 440.a stavak 3.).

(2)
Sudac može naložiti da se snimka prepiše i prije kraja glavne rasprave zbog
svrsishodnosti i ekonomičnosti postupka (djelomični prijepis).

(3)
Sudac će naložiti prepisiva­nje snimke ako je glavna rasprava odgođena.

Članak
14.

Prijepis
snimke u pravilu obav­lja onaj zapisničar koji je sudjelovao na glavnoj
raspravi.

Članak
15.

(1)
Prijepis mora biti vjerodostojan odraz snimke. Kod prije­pisa snimke ne smije
se ništa promijeniti ili zapisati na drugačiji način.

(2) Ako
je snimka nerazum­ljiva, nejasni navodi neće se prepisati, već će se na tom
mjestu u prijepisu označiti da je snimka nejasna. Sudac može u prijepisu
objasniti nejasni dio snimke.

Članak
16.

(1)
Prijepis snimke pre­gledava i ovjerava sudac. Prijepis snim­ke mora sadržavati
i podatke:

– o
osobi koja je prepisala snimku,

– datum
prijepisa snimke,

– datum
ovjere prijepisa od strane suca i

–
potpis suca.

(2) Ako
sudac utvrdi da postoji neusklađenost između prijepisa i snimke ili pogreške u
prijepisu, odredit će da se neusklađenosti i pogreške otklone, a može postupiti
i u skladu s odredbom članka 14. stavka 2. ovog Pravilnika.

(3)
Prijepis snimke se u jednom primjerku ulaže u spis kao sastavni dio zapisnika o
glavnoj raspavi.

VI.
ČUVANJE I ZAŠTITA SNIMKE OD OŠTEĆENJA

Članak
17.

(1)
Zapisničar će prilikom snima­nja glavne rasprave odrediti naziv datoteke snimke
koji se sastoji od skraćenog imena suda, broja spisa s rednim brojem zapisnika
i datuma snima­nja u formatu dd.mm.gggg. (npr. »OS Zadar, K-123-04-56, 15. 4.
2005.«).

(2) Na mediju za pohranu podataka (CD/DVD) zapisničar
će napisati poslovni broj kaznenog spisa, datum snima­nja i redni broj snimke u
istom predmetu.

Članak 18.

(1) Medij za pohranu podataka s izvornom snimkom
(CD/DVD) čuva se u tvrdom omotu u spisu.

(2) Odmah nakon završetka snima­nja bit će sači­njena
kopija izvorne snimke na tvrdi disk središ­nje­g računala suda ili na drugi
medij za pohranu podataka (CD/DVD) koji se pohra­njuje u pisarnicu.

Članak 19.

(1) Za izvornik snimke i ­njenu kopiju smisleno se
primje­njuju odredbe Zakona o kaznenom postupku, Zakona o sudovima i Sud­skog
poslovnika koje uređuju postupa­nje sa spisom i ­nje­­govo čuva­nje i arhivira­nje,
ako ovim Pravilnikom nije drugačije određeno.

(2) Kod
uporabe, čuva­nja i arhivira­nja potrebno je pridržavati se uputa proizvođača
sustava za zvučno snima­nje te medija za pohranu podataka (CD/DVD).

Članak
20.

(1)
Izvornik i kopija snimke čuvaju se dok se čuva kazneni spis.

(2)
Snimka se može čuvati i odvojeno od spisa. U spisu mora biti navedeno gdje se
snimka nalazi.

Članak
21.

(1) Presnimava­nje
snimke bit će dopušteno i pod uvjetima iz člaka 155. Zakona o kaznenom
postupku.

(2) U
spisu će biti sači­njena zabi­lješka o presnimava­nju snim­­ke.

(3) Za
kopiju snimke plaća se sudska pristojba kao za preslik sudskog akta u skladu s
odredbama Zakona o sudskim pristojbama.

Članak
22.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
703-01/04-01/05
Urbroj: 514-01-04-05-1
Zagreb, 2. ve­ljače 2005.

Ministrica
**Vesna Škare Ožbolt**, v. r.

Pravilnik, NN 21/2005-376